OBRAZAC 16

Naručilac: „Tržnice i pijace” d.o.o.

Broj: 2794

Mjesto i datum: Podgorica, 17. Maj 2017. godine

Na osnovu člana 105 stav 1 tačka 2 Zakona o javnim nabavkama („Službeni list CG“, br. 42/11, 57/14 i 28/15), prije roka za podnošenje ponuda po tenderskoj dokumentaciji broj 05/17 od 05.05.2017. godine za postupak javne nabavke šopingom - za nabavku radova Iskop bunara (h=50m; d=165cm), nabavka i ugradnja pumpnog postrojenja sa potopnom pumpom (H= 10 bar,Qmax=300l/s) u TC „Pobrežje”, ovlašćeno lice „Tržnice i pijace“ d.o.o. Podgorica, na prijedlog *službenika za javne nabavke,*  donosi

**Rješenje o obustavljanju postupka javne nabavke**

Obustavlja se postupak javne nabavke po tenderskoj dokumentaciji broj 05/17 od 05.05.2017.godine za postupak javne nabavke šopingom – za nabavku radova Iskop bunara (h=50m; d=165cm), nabavka i ugradnja pumpnog postrojenja sa potopnom pumpom (H= 10 bar,Qmax=300l/s) u TC „Pobrežje”, iz razloga ***jer je neophodno bitno izmijeniti tendersku dokumentaciju.***

**Obrazloženje**

 U postupku javne nabavke šopingom za nabavku radova Iskop bunara (h=50m; d=165cm), nabavka i ugradnja pumpnog postrojenja sa potopnom pumpom (H= 10 bar,Qmax=300l/s) u TC „Pobrežje”, po tenderskoj dokumentaciji broj 05/17 od 05.05.2017. godine,došlo je do propusta odnosno neusaglašenosti tenderske dokumentacije sa planom javnih nabavki i pozivom za javno nadmetanje. Naime, u pozivu za javno nadmetanje odnosno u opisu predmeta javne nabavke umjesto **Iskop bunara (h=50m; d=165cm), nabavka i ugradnja pumpnog postrojenja sa potopnom pumpom (H= 10 bar,Qmax=300l/s) u TC „Pobrežje”,** trebalo je da stoji „***Iskop bunara (h=50m; d=165cm), nabavka i ugradnja pumpnog postrojenja sa potopnom pumpom (H= 10 bar,Qmax=300l/min.)”,***kao što je i navedeno u tački 2 tehničkih karakteristika. Takođe, i kod tehničkih karakteristika došlo je do propusta,jer je trebalo navesti

Q-H dijagram,što nije urađeno. Nakon dobijenog zahtjeva od strane zainteresovanog ponuđača za pojašnjenje tenderske dokumentacije,utvrdili smo da je došlo do očiglednog propusta kako u samom pozivu tako i kod tehničkih karakteristika koje su sastavni dio tenderske dokumentacije.

Imajući u vidu naprijed navedeno riješeno je kao u dispozitivu rješenja.

**Uputstvo o pravnom sredstvu**

Ponuđač može izjaviti žalbu protiv ovog rješenja Državnoj komisiji za kontrolu postupaka javnih nabavki u roku od 10 dana od dana dostavljanja ovog rješenja.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem sa naprednim elektronskim potpisom.

Žalbom se može pobijati: postupak prijema ponuda; postupak javnog otvaranja ponuda, sadržaj i način dostavljanja zapisnika o javnom otvaranju ponuda; postupak pregleda, ocjene, upoređivanja i vrednovanja ponuda i/ili zakonitost ovog rješenja.

Uz žalbu se dostavlja dokaz da je plaćena naknada za vođenje postupka po žalbi u iznosu od 1% od procijenjene vrijednosti javne nabavke, a najviše 8.000,00 eura, na žiro račun Državne komisije za kontrolu postupaka javnih nabavki broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te / tih partije/a.

 Instrukcije za plaćanje naknade za ponuđače iz inostranstva nalaze se na internet stranici Državne komisije za kontrolu postupaka javnih nabavki.

Ukoliko se uz žalbu ne dostavi dokaz da je uplaćena naknada za vođenje postupka u propisanom iznosu žalba će biti odbačena kao neuredna.

**Ovlašćeno lice naručioca: Ranko Jovanović,Izvršni direktor**

(ime, prezime i funkcija)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(svojeručni potpis ovlašćenog lica)

M.P.